Diari Oficial de la Generalitat Valenciana


Sumari del DOGV 5102, del 28-09-2005 (2005/10350)

RESOLUCIÓ de 8 de setembre de 2005, del director general de Personal Docent de la Conselleria de Cultura, Educació i Esport, per la qual es nomena funcionaris en pràctiques dels cossos de professors d'Ensenyament Secundari, professors d'Escoles Oficials d'Idiomes, professors de Música i Arts Escèniques i professors tècnics de Formació Professional els aspirants seleccionats en el marc dels procediments selectius convocats per Orde de 14 d'abril de 2005.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5102

Data del DOGV
:   28-09-2005

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2005/10704


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 8 de setembre de 2005, del director general de Personal Docent de la Conselleria de Cultura, Educació i Esport, per la qual es nomena funcionaris en pràctiques dels cossos de professors d'Ensenyament Secundari, professors d'Escoles Oficials d'Idiomes, professors de Música i Arts Escèniques i professors tècnics de Formació Professional els aspirants seleccionats en el marc dels procediments selectius convocats per Orde de 14 d'abril de 2005. [2005/F10622]
  
Fetes públiques les llistes d'aspirants que han superat els procediments selectius d'ingrés i d'accés als cossos docents de professors d'Ensenyament Secundari, professors d'Escoles Oficials d'Idiomes, professors de Música i Arts Escèniques, professors d'Arts Plàstiques i Disseny i professors tècnics de Formació Professional, i d'acord amb la base 11.1 de l'Orde de 14 de d'abril de 2005, de la conselleria de Cultura, Educació i Esport, resolc:
  
Primer
  
Nomenar funcionaris en pràctiques dels cossos docents de professors d'Ensenyament Secundari, professors d'Escoles Oficials d'Idiomes, professors de Música i Arts Escèniques, professors d'Arts Plàstiques i Disseny i professors tècnics de Formació Professional els aspirants relacionats en l'annex I d'esta resolució.
  
Este nomenament tindrà efectes economicoadministratius des de l'1 de setembre de 2005 o, si s'escau, des de la data de presa de possessió corresponent, i serà des d'eixa data el règim jurídic dels funcionaris nomenats l'establit en la legislació vigent per als funcionaris en pràctiques.
  
Segon
  
Els nomenaments efectuats en virtut d'esta resolució queden condicionats al compliment dels requisits que s'establixen en la base 2 de l'Orde de 14 de d'abril de 2005. A este efecte una vegada acabe la revisió de la documentació presentada pels aspirants seleccionats, d'acord amb el que disposa l'orde referida, es publicarà, si s'escau, en el Diari Oficial de la Generalitat Valenciana una resolució complementària amb l'exclusió del nomenament dels qui no hagen acreditat reunir els requisits exigits en l'orde de la convocatòria.
  
Tercer
  
Els aspirants nomenats funcionaris en pràctiques per mitjà de la present resolució hauran de declarar, sota jurament o promesa, que no es troben sotmesos en cap de les causes d'incompatibilitat de les previstes en la Llei 53/1984, de 26 de desembre.
  
Quart
  
D'acord amb el que disposa l'article 2 del Reial Decret 456/1986, de 10 de febrer, i en la base 10.3 de l'orde de convocatòria, els aspirants que ja estiguen prestant servicis remunerats en l'administració com a funcionaris de carrera, interins o com a personal laboral, hauran d'optar expressament per les remuneracions que perceben en qualsevol d'estes situacions o per les que es corresponen com a funcionaris en pràctiques durant el temps que duren estes.
  
Cinqué
  
Declarar en situació d'ajornament legal per a la realització de la fase de pràctiques els aspirants relacionats en l'annex II de la present resolució.
  
Sisé
  
Contra esta resolució que posa fi a la via administrativa, d'acord amb el que preceptua l'article 109 de la Llei 30/1992, de 26 de novembre, en la redacció donada per la Llei 4/1999, de 13 de gener, en relació amb la disposició final segona de la Llei 5/1983, de 30 de desembre, del Govern Valencià, i la disposició addicional 15 de la Llei 6/1997, de 14 d'abril, podrà interposar-se amb caràcter potestatiu recurs de reposició davant la Direcció General de Personal Docent en el termini d'un mes comptat des de l'endemà de la seua publicació o interposar directament recurs contenciós administratiu davant el Tribunal Superior de Justícia de la Comunitat Valenciana en el termini de dos mesos comptats a partir de l'endemà de la seua publicació.
  
València, 8 de setembre de 2005.- El director general de Personal Docent: José Antonio Rovira Jover.